**NAZIV KORISNIKA:** Srednja škola dr. Antuna Barca Crikvenica

**SAŽETAK DJELOKRUGA RADA:**

Srednjoškolskim obrazovanjem se svakome pojedincu pod jednakim uvjetima i prema njegovim sposobnostima omogućava stjecanje znanja i sposobnosti za rad i nastavak školovanja. Djelatnost srednjeg obrazovanja obuhvaća različite vrste i oblike odgoja i obrazovanja, osposobljavanja i usavršavanja koji se ostvaruju u skladu s odredbama Zakona o odgoju i obrazovanju u osnovnoj i srednjoj školi (Narodne novine broj 87/08. 86/09, 92/10, 105/10, 90/11, 16/12, 86/12, 126/12 , 94/13 i 152/14, 07/17 i 68/18) Rad škole organiziran je kroz redovnu, izbornu, dodatnu i dopunsku nastavu u jednoj ( jutarnjoj) smjeni. Nastava se izvodi u 7 programa, od čega su opća gimnazija, ekonomist, hotelijersko – turistički tehničar četverogodišnji programi, a kuhar, pomoćni kuhar – TEŠ, konobar i vodoinstalater trogodišnji programi. Škola ima ukupno, na dan 20.10.2020., 306 učenika raspoređenih u 16 odjela i 51 zaposlenik.

**ORGANIZACIJSKA STRUKTURA:**

* ravnatelj – 1
* nastavnici – 40
* stručni suradnici – 3
* administrativno – tehničko osoblje – 3
* pomoćno osoblje - 4

**FINANCIJSKI PLAN ZA 2021.-2023. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2021.** | **2022.** | **2023.** |
| 1. | Zakonski standard ustanova srednjeg školstva | 6.829.726,00 | 6.819.726,00 | 6.819.726,00 |
| 2. | Iznad zakonskog standarda ustanova | 1.498.805,48 | 1.336.055,48 | 1.004.005,48 |
|  |  |  |  |  |
|  | **Ukupno razdjel:** | **8.328.531.48** | **8.155.781,48** | **7.823.731,48** |

**NAZIV PROGRAMA:**

**ZAKONSKI STANDARD USTANOVA SREDNJEG ŠKOLSTVA**

**STRATEŠKI CILJ: 1. Razvoj ljudskih potencijala i povećanje kvalitete života**

**PRIORITET: 1.1. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :**

A - Osiguravanje uvjeta rada – omogućiti učenicima, nastavnicima i ostalim zaposlenicima nesmetano odvijanje, osnovne djelatnosti, srednjoškolskog odgoja i obrazovanja. Škola će osigurati dovoljno sredstava za rashode za zaposlene, materijalne i financijske rashode te će iste racionalno trošiti za stvarne potrebe učenika, zaposlenika te ostalih sudionika u nastavnom i izvan nastavnom procesu. Osigurana financijska sredstva uvjet su za postizanje krajnjih ciljeva, pa tako stručna usavršavanja zaposlenika i prisustvovanja stručnim seminarima utječu na podizanje kvalitete rada i usvajanje novih spoznaja koja će u konačnici biti prenesena na rad s učenicima i postizanje njihovih uspjeha na različitim županijskim i državnim natjecanjima. Osiguravanjem dobrih uvjeta za rad škola ima zadovoljne zaposlenike koji svojom kvalitetom utječu na uspjeh učenika, a time i na uspjeh same škole.

K – Opremanje ustanova školstva - poboljšanje uvjeta rada u školi na način da se svakom učeniku i zaposleniku omogući obavljanje radnih zadataka u ugodnom i suvremeno opremljenom prostoru. Stoga će se prostorije opremiti novim uredskim namještajem i opremom, dvorana novom sportskom opremom, a kuhinja i strojarska radiona također potrebitom suvremenom opremom. Opremanje će ići prema planu prioriteta odnosno pravo prvenstva imat će najlošije opremljeni prostori. Brzo zastarijevanje računala i računalne opreme također zahtjeva nabavku novih, s time da se omogući dostupnost računala većem broju učenika i zaposlenika. Poboljšanje uvjeta rada također će se realizirati i klimatiziranjem preostalih prostora, te obnovom literature u knjižnici.

U konačnici cilj škole je korištenjem najsuvremenijih metoda i oblika rada te stilova učenja i poučavanja dati svakom pojedincu takva znanja i kompetencije koje će mu osigurati konkurentnost na globalnom tržištu rada.

**ZAKONSKE I DRUGE PODLOGE NA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12 , 94/13 i 152/14, 07/17 i 68/18)
* Upute za izradu proračuna Primorsko – goranske županije 2021. – 2023. – listopad 2020.
* Godišnji plan i program rada za 2020./2021. – listopad 2020.
* Školski kurikulum Srednje škole dr. Antuna Barca za 2020./2021. – listopad 2020.
* Zakon o ustanovama ( NN br. 76/93, 29/97, 47/99 i 35/08)
* Zakon o proračunu ( NN br. [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582)),
* Pravilnik o proračunskim klasifikacijama (NN br. 26/10 i **120/13)**
* Pravilnik o proračunskom računovodstvu i računskom planu (NN.br.124/14, 115/15, 87/16, 3/18, 126/19 i 108/20)
* Zakon o fiskalnoj odgovornosti (NN br. 111/18)
* Statut škole – 15.05.2020.
* Pravilnik o radu – 2.2.2015.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Iz županijskog proračuna planirano je ostvariti 700.000,00 kn prihoda i to za financiranje materijalnih rashoda u iznosu od 694.400,00 kn i financijskih rashoda u iznosu od 5.600,00 kn. Planiranje prihoda temelji se na danom okvirnom prijedlogu opsega financijskih planova srednjih škola za 2021. – 2023. za financiranje decentraliziranih funkcija srednjeg školstva od strane PGŽ-a. Rashodi su planirani u visini realnih izdataka škole, a na temelju broja učenika, zaposlenika i veličine prostora škole.

Planirano je ostvarenje vlastitih prihoda u iznosu od 94.040,00 kn i to 74.000,00 kn od najma sportske dvorane, 2.000,00 od uplata za izdavanje prijepisa i duplikata svjedodžbi, 1.000,00 kn od najma školskog prostora Udruzi za zaštitu obitelji, 5.000,00 kn od prodaje vlastitih proizvoda školske zadruge, 11.000,00 kn od fotonaponskih ćelija, 40,00 kn od pasivnih kamata i 1.000,00 kn

od prodaje starog papira. Na ovaj program bit će utrošena većina vlastitih sredstava i to: za materijalne rashode u iznosu od 65.150,00 kn i nabavu dugotrajne imovine u iznosu od 28.890,00 kn. Izračuni prihoda i rashoda za sve tri godine temelje se na prošlogodišnjim ostvarivanjima s obzirom na novonastalu situaciju uzrokovanu COVID-19 javljaju se veća odstupanja koja se najvećim dijelom odnose na prihode od najma sportske dvorane.

Iz pomoći državnog proračuna planirano je prihoda u iznosu od 5.963.686,00 kn i to za financiranje rashoda za bruto plaće, doprinose na plaću i ostalih materijalnih prava zaposlenika u iznosu od 5.949.346 kn. Izračun se temelji na trenutnom stanju od 51 zaposlenika. 10.000,00 kn planirano je za prijevoz 4 učenika s posebnim potrebama, a 4.000,00 kn odnosi se na financiranje ugovora o djelu za nastavnika koji predaje islamski vjeronauk. Iz sredstava pomoći državnog proračuna financirat će se i dnevnice za državna natjecanja u iznosu od 340,00 kn. Ista sredstva planirana su i za 2022. i 2023. uz pretpostavku istog broja zaposlenika i učenika s posebnim potrebama.

Kao i svake godine prihodima od pomoći iz proračuna JLP ( R ) S koji nije nadležan financirat će se izrada školske brošure i/ili školskog godišnjaka u iznosu od 15.000,00.

Kapitalnim pomoćima iz državnog proračuna u iznosu od 10.000,00 kn škola će nabaviti uredsku opremu i namještaj u iznosu od 7.000,00 kn i knjige u iznosu od 3.000,00 kn.

Prihodi za posebne namjene ostvarit će se uplata učenika za: prijevoz za terensku nastavu u iznosu od 8.570,00 kn , usluge tekućeg održavanja 500,00 kn i za materijal i dijelove za tekuće održavanje škole 250,00 kn. 680,00 kn planirano je ostvariti od Hrvatskog školskog sportskog saveza koji financira dnevnice za državna školska natjecanja.

Donacije od trgovačkih društava planirane su u iznosu od 27.000,00 kn, a namijenjene su za inozemne dnevnice za maturalno putovanje u iznosu od 21.000,00 kn, ostale nespomenute rashode poslovanja (npr. dresovi…) u iznosu 3.000,00 kn i nabavu uredske opreme i namještaja u iznosu od 3.000,00 kn.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Škola je financiranjem svih materijalnih i financijski rashoda omogućila nesmetano odvijanje nastavnog procesa sukladno planu i programu te je time postignuta ciljana vrijednost.

Realizacija financijskog plana rashoda proračuna iznosila je 100 % dok je realizacija financijskog plana vlastitih prihoda i rashoda ostvarena u manjem postotku, te je time djelomično postignuta ciljana vrijednost.

Potrebna oprema za odvijanje i poboljšanje nastavnog procesa nabavljena je prema planu čime je postignut cilj u 2020.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta** | **2021.** | **2022.** | **2023.** |
| 1. | Osiguravanje uvjeta rada | 6.787.836 | 6.787.836 | 6.787.836 |
| 2. | Opremanje ustanova školstva | 41.890,00 | 41.890,00 | 41.890,00 |
|  | **Ukupno program :** | **6.829.726,00** | **6.819.726,00** | **6.819.726,00** |

**RAZLOG ODSTUPANJA OD PROŠLOGODINJIH PROJEKCIJA:**

* S obzirom na ukupno smanjenje vlastitih prihoda u iznosu od 117.000,00 kn radi situacije uzrokovane virusom COVID-19 škola je umanjila vlastite rashode sukladno tome na gotovo svim pozicijama na kojima će procijenjeni trošak biti manji ili će se moći financirati iz decentraliziranih sredstava.
* Rashodi za plaću u odnosu na projekcije iz prethodnih godina promijenili su se zbog promjene osnovice za izračun plaća.
* Rashodi za službena putovanja smanjena su zbog novonastale situacije uzrokovane virusom COVID-19
* Rashodi za prijevoz zaposlenika na posao i s posla povećani su zbog ukidanja kuponskih karata te uvođenja mjesečnih karata za potrebne relacije
* Rashodi za energiju su smanjeni radi procjene za smanjenom potrebom za lož uljem i sniženom cijenom istog
* Rashodi za komunalne usluge manji su zbog manjih troškova potrošnje vode i odvodnje
* Rashodi za usluge tekućeg i investicijskog održavanja su manji zbog manje potrebe za popravcima i održavanjem
* Rashodi za zakupnine i najamnine su manji zbog smanjene potrebe za istima
* Rashodi za ostale usluge veći su zbog veće potrebe za uslugama čuvanja i zaštite
* Rashodi za maske za učenike su evidentirani kao naknade građanima i kućanstvima te su iz istog razloga i rashodi veći
* prema Uputi za izradu proračuna od PGŽ-a za 2021. godinu potrebno je procijenit viša/manjak iz 2020. godine i uvrstiti ga u plan za 2021. Godinu što se ranijih godina nije planiralo.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2021. | Ciljana  vrijednost  2022. | Ciljana  vrijednost  2023. |
| Ostvarenje nastavnih planova i programa | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu | % plana | 100 | 100 | 100 | 100 |
| Ostvarenje financijskog plana po svim izvorima financiranja | Realizacijom financijskih planova rashoda i prihoda u skladu sa stvarnim potrebama osigurati sredstva i za naredne godine | % plana | 95 | 98 | 99 | 100 |
| Ostvarenje plana opremanja škole | Nabavkom opreme zadržati i poboljšati uvjete za odvijanje nastavnog procesa | % plana | 100 | 100 | 100 | 100 |

**NAZIV PROGRAMA:**

**PROGRAMI IZNAD ZAKONSKOG STANDARDA OSNOVNOŠKOLSKIH USTANOVA / USTANOVA SREDNJEG ŠKOLSTVA**

**STRATEŠKI CILJ: 1. Razvoj ljudskih potencijala i povećanje kvalitete života**

**PRIORITET: 1.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :** Omogućiti stjecanje znanja i vještina učenika prema njihovim potrebama i interesima. Zadovoljiti specifične potrebe pojedinih grupacija učenika (s teškoćama, darovitih).

**ZAKONSKE I DRUGE PODLOGE NA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN 87/08, 86/09 , 92/10, 105/10, 90/11, 5/12, 16/12, 86/12, 86/12, 126/12, 94/13, 152/14, 07/17 i 68/18),
* Pravilnik o osnovnoškolskom odgoju i obrazovanju učenika s teškoćama u razvoju (NN 24/15)
* Pravilnik o postupku utvrđivanja psihofizičkoga stanja djeteta, učenika, te sastavu stručnoga povjerenstva (NN 55/11, 67/14),
* Pravilnik o kriterijima za financiranje programa iznad minimalnog zakonskog standarda (širih javnih potreba) ustanovama školstva kojima je osnivač Primorsko-goranska županija (ožujak 2010.),
* Upute za izradu proračuna Primorsko – goranske županije 2021. – 2023. – listopad 2020.
* Godišnji plan i program rada za 2020./2021. – listopad 2020.
* Školski kurikulum Srednje škole dr. Antuna Barca za 2020./2021. – listopad 2020.
* Zakon o ustanovama ( NN br. 76/93, 29/97, 47/99 i 35/08)
* Zakon o proračunu ( NN br. [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582)),
* Pravilnik o proračunskim klasifikacijama (NN br. 26/10 i **120/13)**
* Pravilnik o proračunskom računovodstvu i računskom planu (NN.br.124/14, 115/15, 87/16, 3/18, 126/19 i 108/20)
* Zakon o fiskalnoj odgovornosti (NN br. 111/18)
* Statut škole – 15.05.2020.
* Pravilnik o radu – 2.2.2015.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Za sufinanciranje pomoćnika u nastavi Županija je osigurala ukupno 100.505,48 kn za plaće, doprinose, prijevoz i božićnice za 2 pomoćnika u nastavi.

Za poticanje dodatnog odgojno-obrazovnog stvaralaštva planirano je 20.000,00 kn iz Županijskog proračuna. Potrebna sredstva temelje se na planu utroška sredstava za programe školskog kurikuluma i to za financiranje službenih putovanja, usluge telefona, pošte i prijevoza te ostale usluge.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

U školskoj 2020./2021. godini škola ima 2 učenika sa poteškoćama i 2 pomoćnika u nastavi. . Ostvarena je ciljana vrijednost od 2 pomoćnika u nastavi, te da svaki učenik sa poteškoćama ima svog asistenta u nastavi.

Broj učenika uključenih u programe poticanja dodatnog odgojno-obrazovnog stvaralaštva bio je manji od postavljenog cilja radi preporuka zbog situacije COVID-19.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2021.** | **2022.** | **2023.** |
| 3. | Sufinanciranje rada pomoćnika u nastavi | 100.505,48 | 100.505,48 | 100.505,48 |
| 4. | Programi za poticanje dodatnog odgojno-obrazovnog stvaralaštva | 20.000,00 | 20.000,00 | 20.000,00 |
| 5. | MREŽA KOM5TENTNOSTI-EU projekt | 439.800,00 | 237.050,00 |  |
| 6. | RCK-RECEPT – Regionalni centar profesija u turizmu -EU projekt | 938.500,00 | 978.500,00 | 883.500,00 |
|  | **Ukupno program:** | **1.498.805,48** | **1.336.055,48** | **1.004.005,48** |

**RAZLOG ODSTUPANJA OD PROŠLOGODINJIH PROJEKCIJA:**

* Rashodi za sufinanciranje pomoćnika u nastavi veći su u odnosu na prošlogodišnje projekcije zbog većih troškova prijevoza.
* Rashodi za programe za poticanje dodatnog odgojno-obrazovnog stvaralaštva su manji za 4.000,00 iz vlastitih sredstava zbog velikog smanjenja vlastitih prihoda
* Rashodi za naknade troškova osobama izvan radnog odnosa smanjeni su jer se troškovi odlaska učenika na natjecanja, terensku nastavu, ne evidentiraju na navedenoj vrsti troška već su raspoređeni na sljedećim pozicijama na kojima su ujedno porasli rashodi a odnose se na usluge telefona, pošte i prijevoza te ostale usluge.
* Velika odstupanja u odnosu na prošlogodišnje projekcije odnose se na EU-projekt MREŽA KOM5ENTNOSTI i RCK RECEPT koji je planiran od 2021. – 2023. godine te se troškovi za svaku godinu razlikuju kako je prikazano u tablici.
* Troškovi projekta odnose se na provođenje javne nabave, ulaganja na građevinskim objektima, nabavu opreme, plaće, doprinose, službena putovanja i stručna usavršavanja sudionika projekt, te troškove uredskog materijala.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2021. | Ciljana  vrijednost  2022. | Ciljana  vrijednost  2023. |
| Broj pomoćnika u nastavi | Zapošljavanjem pomoćnika u nastavi za svakog učenika sa poteškoćama olakšati njihovo školovanje | Broj | 2 | 2 | 2 | 2 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe | Broj učenika | 100 | 100 | 120 | 150 |

Ravnatelj:

M.P.

Arsen Badurina